Taktroet er en nødvendig bestanddel i et torvtak. Andre metoder for taktekking, som halmtak eller tekking med tegl eller skifer på sperrer, kan unnvære troet, siden tekkingen ble lagt og festet til horisontale lekter på tvers av sperrene. Tak uten tro var vanlige i land der bindingsverk eller murverk dominerte byggeskikken. Også i norske byer forekom i eldre tid tegltekking «på åpen lekt» uten taktro.